
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-62/16.02.2026 г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Авансово финансиране на плащания по проекти, финансирани със средства от Европейския съюз и от други международни програми и договори, чрез отпускане на временни безлихвени заеми.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Към настоящия момент Община Златоград изпълнява няколко проекта, финансирани със средства от Програма „Развитие на човешките ресурси“ и Програма „Храни и основно материално подпомагане“ за периода 2021-2027 г., както следва:
1. Проект „Младежка заетост+“, финансиран от Програма „Развитие на човешките ресурси“  2021-2027:

- планиран период на изпълнение – 15.04.2025 г. до 01.07.2026 г.
- обща стойност на проекта –38 405 евро
- разходи по договора за БФП за 2026 г. - 20 705 евро
- по проекта има назначени 6 лица, като срока на последния договор изтича на 01.07.2026 г. 
2. Проект „Младежки практики“, финансиран от Програма „Развитие на човешките ресурси“  2021-2027:

- период на изпълнение – 01.09.2025 г. - 02.08.2026 г.

- обща стойност на проекта - 49 685 евро

- разходи по договора за БФП за 2026 г. – 46 815 евро

- по проекта има назначени 4 лица и 4 ментора на назначените лица, като максималния срок на договорите за осигуряване на заетост е до 6 месеца, като срока на последния договор изтича на 02.08.2026 г.
3. Проект „Започвам работа“, финансиран от Програма „Развитие на човешките ресурси“  2021-2027:
- период на изпълнение – 16.04.2024 г. - 20.03.2026 г.

- разходи по договора за БФП за 2026 г. – 13 320 евро

- по проекта има назначени 6 лица, като срока на последния договор изтича на 20.03.2026 г.
4. Проект „Повишаване на капацитета на служителите на Агенция по социалното подпомагане във връзка с модернизиране на системата на социалната закрила (допълва и развива Приеми ме 2015), финансиран от Програма „Развитие на човешките ресурси“ 2021-2027 :
- планиран период на изпълнение – 01.01.2026 г. - 31.12.2026 г.

- разходи по договора за БФП за 2026 г. - 15 770 евро
- усъвършенстване и разширяване обхвата на приемната грижа и затвърждаване предоставянето й на местно ниво като алтернативна форма за отглеждане на деца в риск в семейна среда, поставяйки й специален фокус върху развитието на „специализирана приемна грижа“ за деца с увреждания и деца, жертви на насилие.

5. Проект „Топъл обяд в община Златоград“, финансиран от Програма „Храни и основно материално подпомагане“ 2021-2027 г.:
- период на изпълнение – 01.11.2022 г.- 30.09.2026 г.

- обща стойност на проекта –  374 635 евро
- разходи по договора за БФП за 2026 г. – 78 500 евро
- осигуряване на топъл обяд на 200 уязвими граждани, които поради бедност и продължителна социална изолация са в затруднение да осигурят сами прехраната си.
6. Проект „Иновативни здравно – социални услуги в Община Златоград“, финансиран от Програма „Развитие на човешките ресурси“ 2021-2027 г.:
- период на изпълнение – 03.02.2025 г. – 03.02.2027 г.
- обща стойност на проекта – 167 066 евро

- в рамките на проекта са назначени 10 лица – 9 домашни помощници и 1 медицинска сестра, които предоставят интегрирани здравно-социални услуги в домашна среда на 48 нуждаещи се самотноживеещи лица с увреждания и възрастни хора в невъзможност за самообслужване.
За изпълнение на проектите е необходимо осигуряване на финансов ресурс за авансово финансиране на допустими разходи, които в последствие се верифицират и възстановяват. Предоставянето на временни безлихвени заеми е необходимо, поради факта, че възстановяването на разходите по оперативните програми се осъществява след представяне на искания за междинни и окончателни плащания, базирани на реално извършени разходи.

По проект „Развитие на област Смолян чрез иновации в устойчив туризъм, създаване на нови туристически атракции и опазване на културно-историческото  наследство на териториите на общините Смолян, Чепеларе, Баните и Златоград и подобряване на транспортната свързаност“, финансиран от Програма „Развитие на регионите“ 2021-2027, за изплащане на възнаграждения на екипа по проекта се предоставят заеми от бюджета до момента на тяхното възстановяване от средствата по проекта. 
Проекти, финансирани по Програма „Развитие на човешките ресурси“ 2027-2027,  които се изпълняват от училищата, второстепенни разпоредители с бюджет към Община Златоград, чието изпълнение е започнало през 2025 г., за които ползват временни безлихвени заеми са:

1. Проект „Младежки практики“, изпълняван от СУ „Антим I“ гр.Златоград и 

ОУ  „Св. Св. Кирил и Методий“ с.Долен;

2. Проект „Младежка заетост +“, изпълняван от ОУ „В.Левски гр.Златоград

На основание чл. 104, ал.1, т.4 и т.5  и чл. 126 от Закона за публичните финанси, с решение на общинския съвет могат да се отпускат временни безлихвени заеми от сметките за средства от ЕС и от общинския бюджет, с които авансово да се финансират плащания по проекти, финансирани със средства Европейския съюз и от други международни програми и договори, като срокът за погасяване на заемите се обвързва със сроковете на ползването на съответното финансиране със средства от Европейския съюз.

Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл. 21, ал.1, т.10 и ал.2 от Закона за местното самоуправление и местната администрация, чл.104, ал.1, т.4 и т.5 и ал.4 от Закона за публичните финанси, Общински съвет – Златоград:
1. Дава съгласие временният недостиг на средства по сметки за средствата от Европейския съюз за финансиране на проекти по оперативни програми, да се покрива от временни безлихвени заеми от бюджетни сметки и сметки за средства от Европейския съюз, до възстановяването им от Управляващия орган, както следва:

1.1 За проект „Младежка заетост +“, финансиран от Програма „Развитие на човешките ресурси“ 2021-2027, в размер до 15 600 евро ;

1.2 За  проект „Младежки  практики“, финансиран  от  Програма  „Развитие  на 

човешките  ресурси“ 2021-2027, в размер до 8 500 евро ;

1.3 За проект „Започвам работа“, финансиран  от  Програма  „Развитие  на 

човешките ресурси“ 2021-2027, в размер до 9 000 евро ;
1.4 За  проект „Повишаване  на  капацитета  на  служителите  на  Агенция  по 
социалното подпомагане във връзка с модернизиране на системата на социалната закрила, финансиран по програма „Развитие на човешките ресурси“ 2021-2027, в размер до 500 евро;
1.5 За  проект „Топъл  обяд  в  община  Златоград“ по  Програма „Храни  и 
основно материално подпомагане“ 2021 - 2027, в размер до 34 000 евро;
1.6 За проект „Иновативни здравно – социални услуги в Община Златоград“ по 

Програма „Развитие на човешките ресурси“ 2021-2027, в размер до 8 000 евро;
1.7 За проект „Развитие на област Смолян чрез иновации в устойчив туризъм, създаване на нови туристически атракции и опазване на културно-историческото  наследство на териториите на общините Смолян, Чепеларе, Баните и Златоград и подобряване на транспортната свързаност“, финансиран по Програма „Развитие на регионите“ 2021-2027, в размер до 18 000 евро
2. 
Дава съгласие временният недостиг на средства за финансиране на проекти по оперативни програми, изпълнявани от училищата, да се покрива от временни безлихвени заеми от бюджетни сметки на второстепенните разпоредители с бюджет, до възстановяването им от Управляващия орган, както следва:

2.1 За проект „Младежки практики“, финансиран от Програма „Развитие на човешките ресурси“ 2021-2027, изпълняван от СУ „Антим I“ гр.Златоград, в размер до 1 100 евро;
2.2 За проект „Младежки практики“, финансиран от Програма „Развитие на човешките ресурси“ 2021-2027, изпълняван от ОУ „Св. Св. Кирил и Методий“ с. Долен, в размер до 1 100 евро;

2.3 За проект „Младежка заетост +“, финансиран от Програма „Развитие на човешките ресурси“ 2021-2027, изпълняван от ОУ „Васил Левски“ гр.Златоград, в размер до 4 000 евро;
3. Срокът на  възстановяване на заемите, съгласно чл.104, ал.4 от Закона за публичните финанси, се обвързва със сроковете на ползване на съответното финансиране със средства от Европейския съюз и свързаното с тях национално съфинансиране и може да превишава края на бюджетната година.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

